Martin Villig

Martin Villig (sündinud 4. detsembril 1978 Tallinnas) on Eesti ettevõtja, tehnoloogiaettevõtte Bolt kaasasutaja ning Garage48, Astuajate Seltsi, Heateo Haridusfondi, kood/Jõhvi tehnoloogiakooli kui ka Elav Tänav kaasasutaja. Martin Villig alustas kooliteed 1986. aastal Tallinna 21. Keskkoolis. 1990. aastal Saaremaale kolimise järel jätkas kooliteed Saaremaa Ühisgümnaasiumis. 1994. aastal astus Kuressaare Gümnaasiumi majanduskallakuga klassi (klassijuhataja Toomas Takkis). 1997. aastal võitis Eesti esimese Äriolümpiaadi ja seejärel astus EBSi rahvusvahelise ärijuhtimise erialale (BA), mille lõpetas 2001. aastal. Martin Villig oli ettevõtlik juba Kuressaare Gümnaasiumi perioodil, andes välja eraalgatuslikku koolilehte, korraldades koolipidusid ja disainides ettevõtetele kodulehti. 1998. aastal asutas Martin veebidisaini firma Zero Media, millega liitus Priit Vaikmaa samal aastal loodud Eesti esimene internetiportaal XXL.ee. 1999. aasta suvel ostis Tallinna börsil noteeritud tehnoloogiaettevõte AS PCT Martini ettevõtte ja kogu kontsern keskendus internetiärile, ettevõtte nimeks sai XXL.EE AS. 1999–2001 tegutses Villig XXL.EE AS direktorina juhtides tarkvaraarenduse ärisuunda Eestis, Lätis ja Leedus. 2001–2005 oli Tallinna börsi ja Eesti Väärtpaberite Keskdepositooriumi e-teenuste valdkonnajuht, kus ta osales kogumispensioni ehk II pensionisamba registri ja portaali Pensionikeskus.ee käivitamisel. 2005–2007 Skype Web Backendi tiimijuht, mis tegeles Skype iseteeninduskeskkonna ja maksesüsteemide arendamisega. 2007–2012 tegutses Villig mitmes idufirmas (CSA Partners, Inkspin1, Eqvilibria, Modera) ning oli 2013–2014 Fortumo strateegiliste projektide juht. Alates 2013. aastast on ta Bolti (algse nimega Taxify) kaasasutaja ja nõukogu esimees. 2004–2009 JCI Estonia, Toompea Koja liige. 2006. aastal Tallinnas toimunud JCI Euroopa konverentsi veebidirektor. 2009 MTÜ Asutajate Selts kaasasutaja ja president aastal 2020–2021. Selts koondab 170+ Eesti idufirma asutajat ja panustab tehnoloogiasektori kasvu toetava ärikeskkonna arendamisse, nii kogemuste jagamise kui ka õigusruumi osas. 2010 Garage48 Sihtasutuse kaasasutaja ja nõukogu liige. Garage48 korraldab 48-tunniseid häkatone Eestis ja paljudes Euroopa ning Aafrika riikides. 2018 Heateo Haridusfondi kaasasutaja koos Taavet Hinrikusega. Haridusfond on 3 miljoni eurose mahuga innovaatilisi haridusalgatusi toetav filantroopiafond. Haridusfondi fookusteemadeks on õpetajate järelkasv, koolijuhtimise kvaliteedi tõstmine ja õppima õppimise oskused. Martin võtab sõna hariduse uuendamise, õpetajate ja koolijuhtide palgatõusu vajalikkuse kui ka koolivõrgu korrastamise teemadel. 2019 Heateo Sihtasutuse nõukogu liige. 2019–2020 Euroopa Innovatsiooninõukogu liige. 2020 Jõhvi Tehnoloogiakool, MTÜ Tulevikuharidus kaasasutaja ja nõukogu liige. 2021 MTÜ Elav Tänav nõukogu liige. Martin on aktiivne jalgrattakasutaja tänapäevase linnaruumi eestkõneleja. 2015 – Silmapaistev Noor Eestlane (TOYP) by JCI Estonia 2018 – EY Aasta Ettevõtja koos vend Markus Villigiga 2019 – Valgetähe IV klassi teenetemärk ettevõtluse edendamise eest 2019 – EBSi aasta vilistlane 2020 – Tallinna hariduse sõber 2021 – Tallinna Teenetemärk 2023 – Barclay de Tolly Sõprade klubi teenetemärk "Eestimaa au ja uhkus" 2023 – EBSi audoktor Tema vend on Markus Villig. Tema tütar on Eesti sisulooja ja filmimonteerija Victoria Villig. Martin Villig Inforegister "TV3 Play". TV3 Play. Vaadatud 11. novembril 2023. "Haridusfond". Heateo Sihtasutus. Vaadatud 11. novembril 2023. "Villig: paljud õpetajad võiksid erasektoris teenida kahekordset töötasu". Ärileht. Vaadatud 11. novembril 2023. "Martin Villig: julgustan kõiki mõtlema heategemise mõjule". Heateo Sihtasutus. Vaadatud 11. novembril 2023. "Kaks Eesti esindajat pääsesid Euroopa mõjukasse innovatsiooninõukogusse". 15.06.2019.[alaline kõdulink] "Tuntud ettevõtjad rajavad Jõhvi iseõppel põhineva tehnoloogiakooli". ERR. 30.10.2020. Anna Teele Orav (28.05.2021). "Täna astus ellu parema linnaruumi eest seisev MTÜ Elav Tänav: „Tallinna tänavatel peab olema hea nii 8- kui ka 80-aastasel."". Delfi. "Bolti kaasasutaja räägib tekkinud nõiaringist ja teeb ettepaneku järgmisele valitsusele". Ärileht. Vaadatud 25. veebruaril 2023. "Taavi Kotka ja Martin Villig kuulutati konkursi "Silmapaistev Noor Eestlane 2015" laureaatideks". Äripäev. 07.12.2015. "Fotod: Taxify vennad Villigid on aasta ettevõtjad". Äripäev. Vaadatud 4. veebruaril 2024. Eesti riiklike teenetemärkide kavaleride andmebaas presidendi kantselei kodulehel (president.ee). Tallinn (15.09.2020). "Selgunud on Tallinna aasta silmapaistvamad haridustöötajad ja -teod". Originaali arhiivikoopia seisuga 7.08.2021. Vaadatud 7.08.2021. "TALLINNA TEENETEMÄRGID: Tunnustuse saavad nii koroonaga võidelnud arstid kui ka Eestile vabaduse toonud diplomaat". Pealinn. 03.05.2021. Originaali arhiivikoopia seisuga 7.08.2021. Vaadatud 7.08.2021. "FOTOD | Eestimaa Au ja Uhkuse tänavuse teenetemärgi pälvisid ettevõtjad Markus ja Martin Villig". Kroonika. Vaadatud 25. veebruaril 2023. "EBSil kaks uut audoktorit – Bengt Robert Holmström ja Martin Villig | EBS". www.ebs.ee. Vaadatud 4. veebruaril 2024. Markus ja Martin Villig – vennad, kes lubavad säästa teie aega ja raha, Postimees Martin Villigi isiklik veebileht – martinvillig.com Taxify koht linnapildis LHV Ajakiri Investeeri, 31.mai 2018 Hakkame tegutsema Podcast: Martin Villig – kui sul on sisemine soov olemas, võid ettevõtjana tegutseda juba lasteaias hakkametegutsema.ee, 29. september 2019 Ettevõtjate Haridusfondile joosti tormi Delfi, 28. jaanuar 2020 Ettevõtlik hoiak aitab ootamatustega toime tulla Delfi arvamusartikkel, 31. märts 2020